## Uredba o izmjenama i dopunama Zakona o porezu na promet proizvoda i usluga

### NN 40/1992 (26.6.1992.), Uredba o izmjenama i dopunama Zakona o porezu na promet proizvoda i usluga

# VLADA REPUBLIKE HRVATSKE

Na osnovi članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenja
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", br. 39/92) Vlada Republike Hrvatske
na sjednici održanoj 26. lipnja 1992. godine donijela je

## UREDBU

### o izmjenama i dopunama Zakona o porezu na promet proizvoda i usluga

Članak 1.

U Zakonu o porezu na promet proizvoda i usluga "Narodne novine",
br. 36/91, 73/91. i 18/92) u članku 10. iza stavka 9. dodaje se novi stavak
10. koji glasi:

"Vjerske zajednice mogu za obnovu ratom porušenih sakralnih i drugih
objekata u vlasništvu, nabavljati reprodukcijski materijal po povlaštenim
stopama."

Članak 2.

U članku 12. stavak 1. mijenja se i glasi:

"Reprodukcijski materijal uz povlaštenu poreznu stopu mogu nabavljati
pravne osobe koje obavljaju proizvođačku djelatnost."

Članak 3.

U članku 17. stavak 4. mijenja se i glasi:

"Porezna osnovica poreza na promet za prerađevine od duhana - cigarete,
je maloprodajna cijena cigareta s uračunatim porezom na promet proizvoda
koju utvrđuje proizvođač, odnosno uvoznik cigareta. Proizvođač, odnosno
uvoznik cigareta dužan je o utvrđenim maloprodajnim cijenama cigareta obavijestiti
Ministarstvo financija Republike Hrvatske. Prijavljena maloprodajna cijena
cigareta ne može se mijenjati bez prethodne prijave Ministarstvu financija
Republike Hrvatske. Za ostale prerađevine od duhana (cigarilosi, duhan
za lulu i dr.) porezna osnovica je prodajna cijena u koju nije uračunat
porez na promet proizvoda."

Članak 4.

U članku 17a. stavak 4. mijenja se i glasi:

"Posebna markica štampa se na zaštićenom papiru s otisnutim tekstom
"za prodaju u Republici Hrvatskoj". Veličinu markice utvrđuje
Ministarstvo financija vodeći računa o tehničkim rješenjima i mogučnostima
proizvođača i uvoznika duhanskih prerađevina."

U istom članku iza stavka 5. dodaje se novi stavak 6. koji glasi:"Odredbe
stavka 1. ovoga članka primjenjuju se od 1. listopada 1992."

Članak 5.

Iza članka 17. dodaje se novi članak 17b. koji glasi:

"Proizvođači alkohola (etanola) dužni su obavijestiti nadležnu
poreznu upravu o količinama primarne sirovine za proizvodnju alkohola kao
i o proizvedenim količinama alkohola.

Proizvođači odnosno uvoznici alkoholnih pića dužni su svaku bocu alkoholnog
pića namijenjenog za prodaju u Republici Hrvatskoj označiti posebnom markicom.

Obveza označavanja boca ne odnosi se na vina namijenjena prodaji u Republici
Hrvatskoj kao i na alkoholna pića namijenjena izvozu.

Alkoholna pića u prometu bez posebne markice smatraju se pićima na koje
nije obračunat i plaćen porez na promet, te se njihovo puštanje u promet
i kupovina smatraju protuzakonitim.

Potanje propise u svezi posebnih markica propisuje ministar financija.

Odredbe stavka 1. do 4. ovoga članka primjenjuju se od 1. listopada
1992".

Članak 6.

U članku 19. u stavku 1. u točki 2. dodaje se stavak 3. koji glasi:

"Pod izvozom proizvoda u smislu ove točke razumijeva se izvoz proizvoda
uz dokaz o izvozu i dokaz da je plaćanje iz inozemstva obavljeno jednim
od instrumenata plaćanja o međunarodnom platnom prometu putem banke ovlaštene
za poslove s inozemstvom uključujući i prijeboje, kompenzacije i cesije
po odobrenju Narodne banke Hrvatske."

U točki 12. u prvom redu riječi: "novih osobnih automobila"
zamjenjuju se riječima "osobnih automobila."

Članak 7.

U članku 23. u stavku 1. točka 11. mijenja se i glasi: "11. na
izvozne usluge pod kojima se razumijevaju usluge naplaćene u devizama".

Članak 8.

U članku 28. u stavku 3. iza točke 6. dodaje se nova točka 7. koja glasi:

"7. u času preuzimanja posebnih markica za duhanske prerađevine
(cigarete) - članak 17a."

Članak 9.

Članak 32. mijenja se i glasi:

"Porez na promet proizvoda i porez na promet usluga porezni obveznik
plaća u roku od 5 dana po isteku tjedna. Porezni obveznici - fizičke osobe
plaćaju porez na promet u roku od pet dana po isteku svakih 15 dana u mjesecu,
odnosno po isteku mjeseca.

Porezni obveznik iz stavka 1. ovog članka plaća porez na promet proizvoda
i usluga na vrijednost prodanih proizvoda i obavljenih usluga naplaćenih
u toku tjedna. U naplaćenu realizaciju u smislu ovog stavka uračunava se
i vrijednost prodanih, a nenaplaćenih proizvoda i usluga ako je od dana
izdavanja fakture, odnosno od dana isporuke robe ako je isporuka robe obavljena
prije izdavanja fakture, proteklo više od 80 dana.

Iznimno od odredbi stavka 1. i 2. ovoga članka, porezni obveznici poreza
na promet duhanskih prerađevina - cigareta, plaćaju porez na promet u roku
od 30 dana od dana preuzimanja posebnih markica iz članka 17a. ovoga zakona.

Odredbe stavka 3. ovoga članka primjenjuju se od 1. listopada 1992.
godine".

Članak 10.

Članak 39. mijenja se i glasi:

"Porezni obveznik - pravna osoba konačno obračunava porez na promet
za proteklu godinu na osnovi podataka o vrijednosti prodanih i naplaćenih
proizvoda i vrijednosti obavljenih i naplaćenih proizvoda i vrijednosti
obavljenih i naplaćenih usluga sa stanjem na dan 31. prosinca godine za
koju se obavlja obračun.

Konačni obračun poreza na promet sastavlja se i podnosi zajedno sa završnim
računom."

Članak 11.

Iza članka 53. dodaju se novi članci 53a. i 53b. koji glase:

"Članak 53a.

Ako se u tijeku kontrole utvrdi da porezni obveznik ne raspolaže s evidencijama
i dokumentacijom i zbog toga nije moguće utvrditi obvezu poreza na promet,
ovlašteni radnik organa nadležnog za kontrolu poduzima ove radnje i mjere:

a) nalaže poreznom obvezniku popis proizvoda u poslovnom prostoru i
drugom prostoru gdje se nalaze proizvodi,

b) nalaže poreznom obvezniku da uplati u korist određenog uplatnog računa
porez u visini tržne vrijednosti zatečene robe odnosno proizvoda za koju
porezni obveznik ne posjeduje vjerodostojnu dokumentaciju o zaduženju odnosno
nabavi,

c) procjenom utvrđuje obvezu poreznog obveznika i nalaže mu uplatu.

Članak 53b.

Organ nadležan za kontrolu poreza na promet rješenjem će poreznom obvezniku
privremeno zabraniti raspolaganje sredstvima na žiro-računu:

- ako nadležni organ ne može pronaći poreznog obveznika na prijavljenoj
adresi sjedišta poreznog obveznika, da bi obavio kontrolu,

- ako porezni obveznik ne dozvoli kontrolu nadležnom organu,

- ako porezni obveznik ne osigura uvjete za obavljanje kontrole,

- ako porezni obveznik ometa ovlaštenu osobu prilikom kontrole,

- ako porezni obveznik ne posjeduje evidencije i dokumentaciju o prometu
proizvoda,

- ako porezni obveznik ne da na očevid dokumentaciju u svezi s utvrdivanjem
obveze poreza na promet,

- ako porezni obveznik ne obračunava, ne uplaćuje ili ne plaća porez
na promet,

- ako porezni obveznik u tijeku jedne kalendarske godine u tri ponovljena
slučaja ne izda kupcu račun ili isječak vrpce registarske blagajne prilikom
prodaje proizvoda ili obavljanja usltrga.

- ako porezni obveznik ne obavi popis po nalogu organa koji obavlja
kontrolu (članak 53a).

Žalba izjavljena protiv rješenja ne zadržava izvršenje rješenja.

O privremenoj zabrani raspolaganja sredstvima iz stavka 1. ovog članka
odmah će se izvijestiti nadležni organ uprave koji će rješenjem zabraniti
obavljanje djelatnosti poreznom obvezniku."

Članak 12.

U članku 59. stavak 2. mijenja se i glasi:

"Za radnje iz stavka 1. točke 1. do 8, 10. i 11. ovoga članka kaznit
će se za privredni prijestup i odgovorna osoba u poduzeću i drugoj pravnoj
osobi novčanom kaznom od 4.500 do 25.000 hrvatskih dknara."

Članak 13.

Iza članka 60a. dodaje se novi članak 60a. koji glasi:

"Članak 60a.

"Porezni obveznik (poduzetnik, odnosno fizička osoba koja obavlja
djelatnost po odobrenju nadležnog organa) odnosno odgovorna osoba kod pravne
osobe, kaznit će se za krivično djelo zatvorom do - 2 godine:

- ako ne dozvoli kontrolu nadležnom organu,

- ako ne osigura uvjete za obavljanje kontrole,

- ako ometa službenu osobu kod obavljanja kontrole,

- ako nema propisanu evidenciju i dokumentaciju u svezi s porezom na
promet,

- ako ne da na uvid evidencije i dokumentaciju u svezi s porezom na
promet,

- ako ne obračunava, netočno obračunava ili ne uplaćuje propisani porez
na promet,

- ako ne obavi popis naložen mu od strane organa koji obavlja kontrolu".

Članak 14.

U članku 61. u stavku 2. iza riječi "iz stavka 1." dodaju
se riječi: "točke 2. i 3.".

Članak 15.

U članku 62. u stavku 2. iza riječi: "iz stavka 1" dodaju
se riječi: "točke 1., 4. i 5.".

Iza stavka 2. dodaje se stavak 3. koji glasi:

"Za radnju iz stavka 1. točke 2. ovog članka kaznit će se odgovorna
osoba za privredni prijestup u deseterostrukom iznosu neizdanog računa
ili isječka vrpce registarske blagajne kupcu prilikom prodaje proizvoda,
odnosno obavljene usluge (članak 49.)".

Članak 16.

U članku 64. u stavku 1. briše se točka 2, a točka 3. postaje točkom
2.

U stavku 2. u prvom retku broj 3 zamjenjuje se brojem 2.

Članak 17.

Iza članka 69. dodaje se članak 69a. koji glasi:

"Članak 69a.

Uvoz alkohola (etanola) i alkoholnih pića, duhana i duhanskih prerađevina,
kave (sirove, pržene, mljevene i ekstrakt-kave) te zlata i proizvoda izrađenih
od zlata i drugih plemenitih metala mogu obaviti pravne i fizičke osobe
samo uz posebno odobrenje Ministarstva financija Republike Hrvatske."

Članak 18.

U Tarifi poreza na promet proizvoda u tar. broju 1. stopa od "32%"
zamjenjuje se stopom od "35%".

Članak 19.

Tar. broj 2. mijenja se i glasi:

"Tar. br. 2.

Na promet derivata naRe porez na promet proizvoda plaća se i to za;

- motorni benzin MB-86 i MB-98 65%

- motorni benzin BMB-94 35%

- dizelsko gorivo (D-1, D-2 i D-3) 55%

- ulje za loženje ekstra lako i lako specijalno 30%

- mlazno gorivo i avionski benzin 20%

- petrolej za motore, petrolej za osvjetljavanje,

avionska i motorna ulja, mineralna maziva, hipoidna i ostala mineralna
ulja i masti kao i ulja za podmazivanje i primarni (sirovi) benzin 10%

- tekući naRni plin 5%

- ulje za loženje - mazut 10%.

Napomena:

1) Na prodane količine dizelskog goriva koje se koriste za pogon ribarskih
brodova, za pogon tračnih vozila i plovnih objekata u željezničkom, pomorskom,
riječnom i jezerskom saobraćaju ne plaća se naknada za ceste prema Zakonu
o cestama i Odluci o visini naknade za javne ceste.

2) Pravne osobe koje obavljaju poljoprivrednu djelatnost kao i individualni
poljoprivrednici proizvođači mogu za pogon traktora, kombajna i ostalih
samohodnih poljoprivrednih strojeva koristiti ulje za loženje ekstra lako
(EL) i ulje za loženje lako specijalno (LS),

3) Prije stavljanja u promet ulja za loženje (EL) i ulja za loženje
lakog specijalnog (LS) proizvođač ih mora u rafineriji obojiti crvenom
bojom uz dodavanje indikatora (markera) suglasno standardima JUS B.H8064
i JUS B.H8065. U slučaju uvoza ovih ulja uvoznik je dužan ove derivate
obojiti crvenom bojom uz dodavanje indikatora (markera) suglasno standardima
JUS B.H8064 i JUS B.H8065, prije isporuke naručiocu za čiji su račun derivati
uvezeni.

4) Ulje za loženje ekstra lako (EL) i ulje za loženje lako specijalno
iz alineje 4. ovoga tar. broja ne smije se koristiti za pogon motornih
vozila, plovnih objekata ili drugih motora osim za pogon traktora, kombajna
i ostalih samohodnih poljoprivrednih strojeva.

Kontrolu uporabe i korištenja ulja za loženje iz alineje 4. ovog Tar.
broja u motornim vozilima, plovnim objektima i drugim motorima, obavljaju
ovlašteni radnici prometne policije i tržišne odnosno porezne inspekcije.

5) Ako se tekući naRni plin koristi pomoću specijalnih uređaja za pogon
motornih vozila i motornih plovnih objekata, porez na promet proizvoda
plaća se po stopi od 40%.

Članak 20.

U Tarifnom broju 3. u Napomeni 1. iza stavka 2. dodaje se novi stavak
3. koji glasi:

"Odredbe stavka 1. i 2. ove Napomene primjenjuju se do 30. rujna
1992."

Članak 21.

U Tarifnom broju 7. u stavku 1. alineja 1 stopa od "90%" zamjenjuje
se stopom od "60%".

Članak 22.

U Tarifnom broju 8. u stavku 1. u točki 2. alineja 4. mijenja se i glasi:

" - originalnih umjetničkih djela s područja slikarstva, kiparstva,
arhitekture, grafike i ostalih likovnih djelatnosti i unikata primjenjene
umjetnosti i industrijskog oblikovanja za koje se autorima plaća autorski
honorar.

Na ostala umjetnička djela plaća se porez po ovom tar. broju ako ta
djela u prometu prati uvjerenje ovlaštenog strukovnog udruženja ili ovlaštenog
republičkog organa s područja prosvjete i kulture."

U istoj točki, alineja 19. mijenja se i glasi:

" - toaletnog sapuna, sapuna za pranje, medicinskog sapuna, sapuna-krema
i pjena za brijanje, pasta i praška za zube, losiona za usta, pudera, krema
i ulja za djecu, pjenušavih kupki i šampona za kosu i kupanje, toaletnog
papira i toaletnih papirnatih ručnika".

Članak 23.

U Tarifi poreza na promet usluga Tar. broj 2. mijenja se i glasi:

"Porez na promet od igara na sreću plaća se:

1. po stopi od 20% na igre na sreću pomoću automata i drugih mehaničkih
ili automatskih aparata i uređaja (automati za kovani novac, žetoni. tombola
i dr.) i posebne igre na sreću (roulette, trente et quarante, baccara,
shemin de fer i sl.).

2. po stopi od 15% na igre na sreću pomoću automata kod kojih se kontrola
obavlja sigurnosnim obračunskim modulom za automate za igre na sreću, EOM.

3. po stopi od 5% na ostale igre na sreću - loto, lutrija (redovna,
izvanredna, expres i instant), sportska prognoza i ostale igre na sreću
za čiju je organizaciju nadležan organ dao odobrenje.

Napomena:

Porezni obveznik koji posjeduje posebne igre na sreću (roulette, trente
et quarante, baccara, shemin de fer i sl.) dužan je podatke za obračun
poreza na promet osigurati u blagajničkom dnevniku u koji se podaci unose
svakodnevno".

Članak 24.

U Tarifi poreza na promet usluga u Tarifnom broju 3. u Napomeni 2) alineja
1. mijenja se i glasi:

" - usluge uvoza i izvoza robe u svoje ime a za tuđi račun".

Članak 25.

Danom primjene ove uredbe prestaje se primjenjiveti odredbe čl. 33,
34. i 37. Zakona.

Članak 26.

Ova Uredba stupa na snagu danom objave u "Narodnim novinama",
a primjenjuje se od 1. srpnja 1992. godine.

Klasa: 410-19/92-01/02

Urbroj: 5030116-92-41

Zagreb, 26. lipnja 1992.

Predsjednik

**dr. Franjo Gregurić, v. r.**

Uredba, NN 40/1992-1015
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)